สังคมข่าวหุ้นเล็กเซียวหงส์
ฉบับประจำวันจันทร์ที่ 22 สิงหาคม พ.ศ.2559 ดัชนีหุ้นไทย 1,538.76 จุด ลดลง 8.25 จุด มูลค่าซื้อขาย 51,397 ล้านบาท สัปดาห์นี้ตลาดฯคงแกว่งตัวแบบ Sideway ประเมินแนวรับ 1,530-1,521 จุด แนวต้าน 1,550-1,560 จุด...
22 ส.ค. 2559

ฉบับประจำวันจันทร์ที่ 22 สิงหาคม พ.ศ.2559 ดัชนีหุ้นไทย 1,538.76 จุด ลดลง 8.25 จุด มูลค่าซื้อขาย 51,397 ล้านบาท สัปดาห์นี้ตลาดฯคงแกว่งตัวแบบ Sideway ประเมินแนวรับ 1,530-1,521 จุด แนวต้าน 1,550-1,560 จุด…
*…TSE ของกลุ่ม “มาลีนนท์” จู่ๆ ราคาวิ่งระเบิดเถิดเทิง สงสัย “เจ้าเข้า” กระมัง..จะว่าขึ้นด้วยปัจจัยพื้นฐาน “ไม่น่าจะใช่” ยังไม่เห็นมีสตอรี่อะไรน่าสนใจเลย อย่าลืมนะว่าหุ้นตัวนี้เคยขึ้นไปถึง 4.48 บาท ว่ากันว่าติดตรงนั้นกันเยอะ..จึงต้องระวังบรรดาพวก “ไล่ราคาเพื่อออกของ” ก็เป็นได้..เสียววุ้ย.!…
*…LDC ของ “หมอหนึ่ง” นพ.วัฒนา ชัยวัฒน์ ลูกหุ้น 50 ล้านหุ้น เข้าเทรดวันนี้  ไม่มีไซเลนต์พีเรียดแม้แต่หุ้นเดียว เหลือบดูชื่อผู้ได้รับจัดสรรหุ้น บอกได้คำเดียวว่า “น่ากลัวมั๊ก” โดยเฉพาะ “ก๊วนหมอศิริราช” แต่ละคนโอ้ว..!! บอกได้แต่เพียงว่าต้นทุน 1.56 บาทเท่านั้น ที่สำคัญ “มีดหมอ” มันคมนะครับ…
*…SIRI พอเห็นBig Lot กว่า 19.20 ล้านหุ้น ราคา 1.80 บาททำเอามีแรงเก็งกำไรเข้ามาทันที ดูท่าทางสงครามวันเดียวหรือเปล่า.? ที่สำคัญ Big Lot มันมา จากไหน “เศรษฐา ทวีสิน” ช่วยบอกทีเถอะ…
*…FSMART ราคาหุ้นหล่นต่ำ15 บาท เข้าเขตที่ต้องเข้าซื้อเก็บ เพราะเชื่อว่าราคาหุ้นผ่านจุดต่ำสุดไปแล้ว ส่วนจะวิ่งไปหาแนวต้านเดิม 17.00 บาท อันนี้มันต้องขึ้นอยู่กับ “สมชัย สูงสว่าง” ว่าจะเร่งปั๊มกำไรให้กับ FSMART เพิ่มขึ้นอีกเท่าไร…
*…TRUE แห้วบันทึกกำไรพิเศษ 9,000 ล้านบาท หลังศาลปกครองสูงสุดพิพากษายืนตามศาลปกครองชั้นต้น ให้เพิกถอนคำชี้ขาดของคณะอนุญาโตตุลาการที่ให้บริษัท ทีโอที จำกัด จ่ายค่าใช้โครงข่ายให้กับบริษัท ทรู คอร์ปอเรชั่น จำกัด (มหาชน) หรือTRUE จำนวน 9,170 ล้านบาท…
*…หุ้นร้อนประจำวันที่ 19 ส.ค.59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท แมกซ์เมทัล คอร์ปอเรชั่น จำกัด (มหาชน) หรือ MAX, ใบสำคัญแสดงสิทธิในการจองซื้อหุ้นสามัญบริษัท แมกซ์ เมทัล คอร์ปอเรชั่น จำกัด (มหาชน) ครั้งที่ 2 หรือ MAX-W2, บริษัท เพิ่มสินสตีลเวิคส์ จำกัด (มหาชน)  หรือPERM, บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH, บริษัท วินเทจ วิศวกรรม จำกัด (มหาชน) หรือ VTE, ใบสำคัญแสดงสิทธิในการจองซื้อหุ้นสามัญบริษัท วินเทจ วิศวกรรม จำกัด (มหาชน) ครั้งที่ 2 หรือ VTE-W2, ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 22 ส.ค.-30 ก.ย.59 ส่วนหลักทรัพย์ที่ขยายช่วงดำเนินการ คือ บริษัท เอเชีย แคปปิตอล กรุ๊ป จำกัด (มหาชน) หรือ ACAP, ใบสำคัญแสดงสิทธิในการจองซื้อหุ้นสามัญบริษัท เอเชีย แคปปิตอล กรุ๊ป จำกัด (มหาชน) ครั้งที่ 1 หรือ ACAP-W1, บริษัท ซีเค พาวเวอร์ จำกัด (มหาชน) หรือ CKP, ใบสำคัญแสดงสิทธิในการจองซื้อหุ้นสามัญบริษัท ซีเค พาวเวอร์ จำกัด (มหาชน) ครั้งที่ 1 หรือ CKP-W1, บริษัท อีเทอเนิล เอนเนอยี จำกัด (มหาชน) หรือ EE มีผลตั้งแต่วันที่ 22 ส.ค.-9 ก.ย.59…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น.พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น